Niina Brandtin herkkä dokumentti Salainen metsäni vie katsojan autistisen nuoren miehen syvimpien ajatusten äärelle.

Siniset, tarkkaavaiset silmät liikkuvat kuvaruudulla. Se on ensimmäinen asia, jonka katsoja näkee Laurista.

Hän on hiljainen, hymyileväinen poika, joka kertoo tajunneensa jo varhain, että tulisi olemaan paljon yksin ajatustensa kanssa. ”Poistuuko elämästäni koskaan tämä rakkauden ääretön kaipaus?” hän kysyy.